## Odluka o visini prihoda domaćinstva korisnika mirovine o kojima ovisi stjecanje prava na zaštitni dodatak uz mirovinu u godini. 1992.

### NN 16/1992 (26.3.1992.), Odluka o visini prihoda domaćinstva korisnika mirovine o kojima ovisi stjecanje prava na zaštitni dodatak uz mirovinu u godini. 1992.

# REPUBIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 92. stava 3. Zakona o mirovinskom i invalidskom oslguranju
("Narodne novine", br. 26/83, 5/86, 42/87, 34/89, 57/89 i 40/89)
i članka 6. točka 13. Statuta Republičkog fonda mirovinskog i invalidskog
osiguranja samostalnih privrednika Hrvatske ("Narodne novine",
broj 58/90), Upravni odbor Republičkog fonda mirovinskog i invalidskog
osiguranja samostalnih privrednika Hrvatske, na sjednici održanoj 10. ožujka
1992. donosi

## ODLUKU

### o visini prihoda domaćinstva korisnika mirovine o kojima ovisi stjecanje prava na zaštitni dodatak uz mirovinu u godini. 1992.

1. Pri utvrđivanju prava na zaštitni dodatak uz mirovinu, koji se po
Zakonu o mirovinskom i invalidskom osiguranju osigurava korisnicima mirovine,
smatrat će se da ni korisnik mirovine ni članovi njegova domaćinstva nemaju
drugih prihoda dovoljnih za uzdržavanje:

a) ako im prihod ostvaren na temelju radnog odnosa (osobi dohodak, naknade,
mirovine i drugo) ne prelaze iznos od 1.325.- HRD mjesečno po članu domaćinstva,
ili

b) ako im osnovica iz osobnog dotkotka od poljoprivredne djelatnosti
(katastarski prihod) ne prelazi 785HRD godišnje po članu domaćinstva, ili

c) ako im osobni dohodak od obavljanja samostalne djelatnosti kao i
drugi dohodak od imovine i prihoda podložnog porezu (ostali dopunski prihodi)
ne prelazi iznos od 1.325.- HRD godišnje po članu domaćinstva.

Prihod ostvaren izvan radnog odnosa, povremenim ili privrednim radom,
prihod ostvaren od iznajmljivanja soba, pružanja usluga prehrane turistima,
kao i prihod koji bračni drug korisnika ostvari u domaćoj radinosti, izjednaćuje
se s prihodom ostvarenim na temelju radnog odnosa.

2. Ako korisnik mirovine i članovi njegova domaćinstva imaju istodobno
prihode po raznim temeljima iz točke 1. ove Odluke. visina prihoda utvrđuje
se tako da se prihod podijeli, i to prihod pod a) sa 13,25, prihod pod
b) sa 7,85, a prihod pod c) sa 13,25 pa ako zbroj količnika prelazi 100,
smatra se da korisnik mirovine ima drugih prihoda dovoljnih za uzdržavanje.

3. Pri utvrđivanju prava na zaštitni dodatak uz mirovinu primjenom cenzusa
prihoda ostvarenih na temelju radnog odnosa ti se prihodi dijele na korisnika
mirovine, njegovog bračnog druga, djecu i roditelje koje korisnik i njegov
bračni drug uzdržavaju.

Ako je bračni drug korisnika mirovine zaposlen u inozemstvu kod inozemnog
poslodavca ili se tamo bavi samostalnom djelatnošću, smatra se da korisnik
mirovine ima drugih prihoda dovoljnih za uzdržavanje.

4. Pri utvrđivanju prihoda domaćinstva korisnika mirovine u smislu točke
l. ove Odluke uzima se:

a) kao prihod ostvaren na temelju radnog odnosa, prosječni mjesečni
iznos osobnog dohotka, naknada i drugih primanja iz radnog odnosa izračunat
po svim efektivnim primanjima ostvarenim u prethodnoj godini, a za mirovine

- mjesečni iznos mirovine ostvaren u mjesecu prosincu prethodne godine
odnosno u odgovarajućem mjesecu tekuće godine u kojem je član domaćinstva
ostvario pravo na mirovinu,

b) kao katastarski prihod - osnovica iz osobnog dohotka od poljoprivredne
djelatnosti iz prethodne godine,

c) kao ostali dopunski prihod - osnovica za plaćanje doprinosa iz osobnog
dohotka i poreza iz prethodne godine.

5. U cenzus prihoda domaćinstva korisnika mirovine uzima se i dio katastarskog
prihoda od suvlasničkog dijela poljoprivrednog imanja odnosno sunasljedničkog
dijela neraspravljene ostavine, koji po nasljednom pravu pripada članu
domaćinstva bez obzira na to da li se koristi suvlasničkim odnosno sunasljedničkim
dijelom, kao i dio prihoda od suvlasničkog odnosa sunasljedničkog dijela
druge imovine.

6. Pri utvrđivanju cenzusa prihoda ne uzimaju se u obzir privremena
ili stalna oslobađanja i olakšice u plaćanju doprinosa od osobnog dohotka
i poreza građana, osim za zgrade koje korisnicima služe za stanovanje.

Prihod koji je oslobođen doprinosa ili poreza uzima se u obzir na temelju
idealno utvrđene poreske osnovice.

7. Kada neki od korisnika obiteljske mirovine ispunjavaju, a drugi ne
ispunjavaju uvjete za priznanje prava na zaštitni dodatak u smislu odredaba
ove Odluke, zaštitni dodatak će se prethodno podijeliti prema čl. 77. Statuta
Republičkog fonda mirovinskog i invalidskog osiguranja samostalnih privrednika
Hrvatske kao da svi korisnici ispunjavaju uvjete pa se tako odredeni dijelovi
isplaćaju onim članovima porodice koji ispunjavaju uvjete

Jednako će se postupiti u slučaju kada korisnici obiteljske mirovine
kojima pripada pravo na zaštitni dodatak žive odvojeno.

8. Ova odluka stupa na snagu osmoga dana od dana objave u "Narodnim
novinama", a primjenjuje se od 1 siječnja 1992. godine.

Klasa: 142-13/92-01-/961

Urbroj : 342-99-01 / 1-92

Zagreb, 10. ožujka 1992.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov, v. r.**

Odluka, NN 16/1992-399
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)